الصحافة العالمية كتبوا على عادل الميلوديلي بالنسبة ليهم فنان موسيقي مشهور قال وسط بلاطو برنامج حواري بلي الراجل لي ميضربش مرتو ماشي راجل، وطبعا بلا مايتقطع هاد الطرف بلا والو، شدوه شذى تيفي بوجهم قاصح وحطوه هاكاك فصفحتهم وفرحانين زعمة، إلى كان على البوز راه خلقو، غير هو خلق شوهة حقيقية للمغرب والمغاربة كثر من هاد الشوهات لي وحدة تابعة لخرى هاد ليام، باش تجيب عادل الميلودي للبلاطو باش يعتابر الراجل لي ميضربش مرتو ماشي راجل راه معندها حتى شي فرق مع تجيب ارهابيي شمهروش ويناديو بذبح السائحات ومعندها حتى شي فرق مع تجيب عنصري او متشدد هادو أراء ماخاصش تدوز فالراديو وفالاعلام خاص القطيعة مع التخلف ماشي الاستقبال ديالو وتعطاه فرصة فين يعبر.